בשנת ה'תרמ"ד, לאחר פטירתו של רבי מרדכי הצרפתי, התמנה לאב בית הדין ולרבה של מרקש עד לפטירתו. הדיינים ששימשו עמו בבית דינו היו: רבי שלמה בן רבי יעקב אסבאג. רבי אברהם אבן מוחא (בנו של רבי רפאל מסעוד), רבי יעקב אבן חיים, רבי ימין כהן, רבי ראובן פינטו, ורבי אברהם סמאנא. בית הדין התכתב עם שאר חכמי מרוקו, כדוגמת רבי יצחק אבן דנאן מחכמי פאס, ורבי יהודה בן מוייאל מחכמי אצווירא. בית הדין התכתב גם עם הרב יעקב שאול אלישר. כמו כן עמד בקשר עם שד"רים שונים.
חיבוריו.
נושאי הרי"ח - דרשות לנפטרים. הספר נכתב במטרה להקל על הדרשנים שאין להם זמן לחבר דרשה. יצא לאור על ידי מכון פי ישרים, ה'תשע"ה.
דרשות - חלקם נדפסו בספר 'אעלה בתמר', וחלקם בכתבי יד.
פסקי דין - מקבץ מהם עתיד לראות אור בספר 'תשובות מראכש'.
מהרו&quot;ך
רצ'ק
רצ'ק (בהונגרית: Recsk) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם ברצ'ק מספר התושבים נמצא בירידה. כך, בשנת 1990 חיו בכפר 3,208 תושבים ובשנת 2021 רק 2,514 תושבים.
האזור מיושב מסביבות המאה ה-14, והוא מוזכר לראשונה בכתבים משנת 1329.
בין השנים 1950 ל-1953 היה בכפר מחנה עבודת כפייה שהוקם על ידי המשטר הקומוניסטי להחזקת אסירים פוליטיים. אחד הכלואים במחנה זה היה ג'ורג' פאלודי שהוציא בעקבות חוויותיו במחנות שירים רבים שפורסמו לראשונה בשנת 1983 במינכן תחת הכותרת "שירי בית הכלא 1950–1953"
בכפר קיים אחד ממכרות הנחושת הגדולים בהונגריה ובעולם בכלל.
יהודי רצ'ק.
יהודים חיו ברצ'ק במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
שירוק
שירוק (בהונגרית: Sirok) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בשירוק מספר התושבים נמצא בירידה. כך, בשנת 1990 חיו בכפר 2,372 תושבים ובשנת 2021 רק 1,690 תושבים.
האזור מיושב מסביבות המאה ה-14, והוא מוזכר לראשונה בכתבים משנת 1302.
יהודי שירוק.
יהודים חיו בשירוק במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
פרויקט ח&quot;ץ
פרויקט ח"ץ – חוקרים צעירים - ב, הוא פרויקט מצוינות בישראל המכשיר סטודנטים לרפואה ולסיעוד לתחום המחקר הרפואי ומשלב בין רופאים וחוקרים ותיקים וצעירים, תוך שימוש בשיטות מחקר וטכנולוגיות מתקדמות.
אודות.
פרויקט ח"ץ הוקם לפני 15 שנה במרכז הרפואי שיבא על ידי פרופ' ענת אחירון, מנהלת המרכז לטרשת נפוצה, כתוכנית לשילוב סטודנטים לרפואה במחקר המתבצע בבית החולים.
החל משנת 2019 מנהל הפרויקט הוא פרופ' אלדד קטורזה, מנהל מכון גרטנר לחקר אפידמיולוגיה ומדיניות בריאות במרכז הרפואי שיבא.
עם השנים התוכנית הרחיבה את פעילותה לסטודנטים לרפואה מכלל הפקולטות והתוכניות בארץ, לסטודנטים לסיעוד ולתלמידי תיכון מצטיינים ממגמת מערכות הבריאות ומגשימים - תוכנית הסייבר הלאומית (סייבר-8200).
בשנת הלימודים 2021–2022 משתתפים בפרויקט ח"ץ למעלה מ-50 סטודנטים לרפואה ולסיעוד, כעשרים תלמידי תיכון ועשרות חוקרות וחוקרים מהמרכז הרפואי שיבא.
עד כה השתתפו בפרויקט כ־350 סטודנטים לרפואה, 2 סטודנטים לסיעוד, 15 תלמידי תיכון וכ-180 מנחים – חוקרים וחוקרות מהמרכז הרפואי שיבא.
המחקרים המתבצעים במסגרת הפרויקט עוסקים בקשת רחבה ביותר של נושאים: מחקר קליני, אפידמיולוגי, מדעי הבסיס, מדיניות בריאות, טכנולוגיות רפואיות, מדעי הנתונים, בינה מלאכותית ועוד.
המשתתפים בפרויקט מקבלים הכשרה וכלים המסייעים להם בהמשך דרכם המקצועית ומאפשרים להם ללמוד את תחום המחקר הרפואי ולהצטרף לחוקרים בארץ ובעולם.
הפרויקט מהווה שילוב בין דור ותיק ומנוסה של רופאי וחוקרי שיבא שמובילים את המחקרים, ומהווים מנטורים, לבין דור צעיר של סטודנטים ותלמידי תיכון.
גישה מולטידיסיפלינרית זו של שילוב בין-דורי של חוקרים, ונושאי מחקר רבים ומגוונים, היא בעלת פוטנציאל מדעי.
פרויקט ח"ץ הוא מיזם מדעי-חינוכי, אך גם מיזם חברתי המשתף את כלל הקבוצות והמגזרים במדינת ישראל.
משתתפי הפרויקט.
משתתפים בפרויקט מנחים, סטודנטים לרפואה ולסיעוד וכן תלמידי תיכון ממגמת מערכות בריאות ותלמידים מתוכנית מגשימים - תוכנית הסייבר הלאומית (סייבר-8200).
סטודנטים ותלמידים שמתקבלים לפרויקט משובצים למחקר, מקבלים ליווי מקצועי של רופא / חוקר מנוסה ומשתתפים במחקר מדעי באופן פעיל מראשית גיבוש הרעיון או שאלת המחקר ועד להצגת תוצאות בכנסים רפואיים ופרסום מאמר מדעי.
ההשתתפות בפרויקט מותאמת לשנת הלימודים האוניברסיטאית (בדרך כלל מאוקטובר עד סוף יוני).
המנחים בפרויקט הם רופאים, חוקרים וצוות סיעודי, העובדים במחלקות השונות במרכז הרפואי שיבא ומעוניינים לצרף לצוות המחקר שלהם סטודנט ותלמיד תיכון.
ההשתתפות בפרויקט אפשרית לסטודנטים לרפואה מכלל האוניברסיטאות בארץ, לסטודנטים ישראליים לרפואה הלומדים בחו"ל ועושים בארץ את הסבבים הקליניים שלהם, לסטודנטים לרפואה מתוכנית ניו יורק וכן לסטודנטים לסיעוד הלומדים בשיבא.
משנת 2019 יכולים להצטרף לפרויקט גם תלמידי תיכון מצטיינים ממגמת מערכות בריאות בכיתות יא'-יב' ותלמידי תיכון מצטיינים מתחום הסייבר המשתתפים בתוכנית מגשימים - תוכנית הסייבר הלאומית (סייבר-8200).
תלמידי מגמת מערכות בריאות מכינים במהלך השנה עבודת גמר בהיקף של 5 יח"ל לבגרות על פי הנחיות הנהלת מגמת מערכות בריאות במשרד החינוך.
פעילות הפרויקט.
לאורך השנה מוזמנים המשתתפים לסדרת מפגשים חודשיים, המתקיימים בימי שישי בבוקר בשיבא, הכוללים הרצאות ונושאי העשרה שונים כגון: כתיבה מדעית, הצגה מדעית, שיטות מחקר, מנהיגות ועוד.
תלמידי התיכון מקבלים תוכנית העשרה נוספת הכוללת סיורים והיכרות עם המחלקות השונות ועם תחומי המחקר השונים.
פרסומי המשתתפים.
ב-15 שנות פעילות הפרויקט פורסמו 96 מחקרים מדעיים המבטאים את התרומה המדעית החשובה של התוכנית לעולם הרפואה והמדע במדינת ישראל ובעולם.
בשנת 2021 הופק ספר מאמרים שכולל את כל המאמרים שפורסמו.
קולובוס שחור
קולובוס שחור (שם מדעי: "Colobus satanas") הוא מין של פרימט מהסוג קולובוס החי באפריקה המשוונית במדינות הרפובליקה של קונגו, גבון, גינאה המשוונית כולל האי ביוקו וקמרון.
מאפיינים.
אורכו של הקולובוס השחור 50 עד 70 סנטימטרים כולל זנב באורך 80 סנטימטרים ומשקלו של הזכר 10 עד 15 קילוגרמים ואילו הנקבה שוקלת 10 עד 11 קילוגרמים. כמעט כול גופו של הקולובוס הוא בצבע שחור למעט הפנים והאוזניים בניגוד לשאר המינים בסוגו שהם בעלי פרווה שחורה-לבנה. הקולובוס השחור חי ביערות הגשם של אפריקה המשוונית כולל אגן הקונגו וניזון בעיקר מזרעים, פירות, עלים, פרחים, אגוזים כמו דקל השמן, אירוקו, פיקוס ואגוז קולה. הקולובוס השחור חי בקבוצות הכוללות 10 עד 20 קופים. לאחר 195 ימי היריון הנקבה ממליטה צאצא אחד שמגיע לבגרות מינית בגיל 6 שנים אצל זכרים ו4 שנים אצל נקבות. צאצאי הקולובוס השחור נולדים עם פרווה חומה שהופכת בהמשך לשחורה. לא ניתן לגדל את הקולובוס השחור בשבי בשל סוג המזון ובית הגידול הנדרש. הטורפים של הקולובוס השחור הם נמרים, פיתוניים, שימפנזות, עיט כתר וחתול זהוב אפריקני. הקולובוס השחור נמצא על פי הרשימה האדומה של IUCN במצב השימור פגיע עקב ציד, בירוא יערות ואוכלוסייה קטנה.
ברלי
קיסיר
קיסיר הוא סלט מבוסס בורגול. מקורו של הסלט באזור הטורקי והכורדי.
המרכיבים העיקריים: הם בורגול טחון דק, פטרוזיליה ורסק עגבניות. מרכיבים נוספים נפוצים: בצל, שום (באזורים מסוימים), מולסה רימונים חמצמצה, שמן זית ומיץ לימון, מלפפון, קורניצ'ונים ותבלינים.
אפשר להגיש עם עלי חסה. הסלט בצבע אדמדם עקב תערובת רסק עגבניות. מוגש בטמפרטורת החדר בתור תוספת או מתאבן.
פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה
פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה הוא פרס המוענק מדי שנה על ידי איגוד העיתונאים הזרים בהוליווד. הוא ניתן לשחקן שביצע הופעה יוצאת מן הכלל בתפקיד משנה בסדרת טלוויזיה, מיני סדרה או סרט טלוויזיה. הפרס הוענק לראשונה בטקס פרסי גלובוס הזהב ה-28 ב-5 בפברואר 1971 לג'יימס ברולין על תפקידו בד"ר מרכוס וולבי. הוא הוענק תחת השם שחקן המשנה הטוב ביותר - סדרת טלוויזיה לפני שהשתנה לשמו הנוכחי ב-1980.
מאז הקמתו הוענק הפרס ל-45 שחקנים. או יאונג-סו הוא הזוכה הנוכחי של הפרס על על תפקידו במשחק הדיונון והפך לשחקן הדרום קוריאני הראשון שזוכה בפרס. אדוארד אסנר הוא שיאן הזכיות בקטגוריה זו, וזכה שלוש פעמים. שון הייז וג'רמי פיבן היו מועמדים כל אחד לפרס שש פעמים, הכי הרבה בקטגוריה.
סאילה
סאילה (בהונגרית: Szajla) הוא כפר קטן בנפת פטרוואשארה שבמחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בסאילה מספר התושבים נמצא בירידה. כך, בשנת 1990 חיו בכפר 988 תושבים ובשנת 2021 רק 749 תושבים.
על פי ממצאים ארכאולוגיים האזור מיושב מסביבות תקופת הברונזה, הכפר מוזכר לראשונה בכתבים משנת 1329.
יהודי סאילה.
יהודים חיו בסאילה במאה ה-18 ובתחילת המאה ה-19. בשנת 1944 נרצח לפחות יהודי אחד מהכפר בשואת יהודי הונגריה.
מפרץ מון
מפרץ מון (באנגלית: Moon Bay ; מילולית: מפרץ הירח) הוא מפרץ בצד המזרחי של האי ליווינגסטון, באיי שטלנד הדרומיים שבאנטארקטיקה .
המפרץ ממוקם בין גבעת אדינבורו לבין נקודת רנייר.
רוחב פתחו של המפרץ 13 קילומטרים.
המפרץ חודר אל היבשת 7 קילומטרים.